**รายงานการประชุมสภาองค์การบริหารส่วนตำบลเขากระปุก**

**สมัยสามัญประจำปี พ.ศ.๒๕๖๐ สมัยที่ ๓ ครั้งที่ ๒/๒๕๖๐**

**วันที่ ๑๕ สิงหาคม ๒๕๖๐เวลา ๐๙.๓๐ น.**

**ณ ห้องประชุมสภาองค์การบริหารส่วนตำบลเขากระปุก**

**ผู้เข้าประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| ๑ | นายโอภาส | เพ็งอุดม | ประธานสภา อบต. | โอภาส | เพ็งอุดม |  |
| ๒ | นายสมพล | จันทร์หร่าย | รองประธานสภา อบต. | สมพล | จันทร์หร่าย |  |
| ๓ | นายอนวัช | พลอยบุศย์ | เลขานุการสภา อบต. | อนวัช | พลอยบุศย์ |  |
| ๔ | นายสนอง | หอมกรุ่น | สมาชิกสภา อบต. | สนอง | หอมกรุ่น |  |
| ๕ | นายจรัญ | นุชสำอาง | สมาชิกสภา อบต. | จรัญ | นุชสำอาง |  |
| ๖ | นายสุดใจ | กฐินเทศ | สมาชิกสภา อบต. | สุดใจ | กฐินเทศ |  |
| ๗ | น.ส.จิราภรณ์ | ธนันทา | สมาชิกสภา อบต. | จิราภรณ์ | ธนันทา |  |
| ๘ | นายสาโรจน์ | อดิศัยสัมพันธ์ | สมาชิกสภา อบต. | สาโรจน์ | อดิศัยสัมพันธ์ |  |
| ๙ | นายจำลอง | คนเชี่ยว | สมาชิกสภา อบต. | จำลอง | คนเชี่ยว |  |
| ๑๐ | นายสมิตร | เอี่ยมพันธ์ | สมาชิกสภา อบต. | สมิตร | เอี่ยมพันธ์ |  |
| ๑๑ | นายชุบ | เกตุกร | สมาชิกสภา อบต. | นายชุบ | เกตุกร |  |
| ๑๒ | นายบุญธรรม | ทองรอด | สมาชิกสภา อบต. | บุญธรรม | ทองรอด |  |
| ๑๓ | นายประดับ | วัสสุวรรณ | สมาชิกสภา อบต. | ประดับ | วัสสุวรรณ |  |
| ๑๔ | น.ส.นงนุช | พูลสวัสดิ์ | สมาชิกสภา อบต. | นงนุช | พูลสวัสดิ์ |  |
| ๑๕ | นางระเบียบ | ศรีสว่าง | สมาชิกสภา อบต. | ระเบียบ | ศรีสว่าง |  |
| ๑๖ | นายอำนาจ | จันทร์หร่าย | สมาชิกสภา อบต. | อำนาจ | จันทร์หร่าย |  |
| ๑๗ | นายสำราญ | แดงศิริ | สมาชิกสภา อบต. | สำราญ | แดงศิริ |  |
| ๑๘ | นายวิเชียร | ปิ่นเพชร | สมาชิกสภา อบต. | วิเชียร | ปิ่นเพชร |  |
| ๑๙ | นายเกษม | อรัญพันธ์ | สมาชิกสภา อบต. | เกษม | อรัญพันธ์ |  |
| ๒๐ | นายสมหวัง | โสภา | สมาชิกสภา อบต. | สมหวัง | โสภา |  |
| ๒๑ | นายดำเนิน | เกตุรัตน์ | สมาชิกสภา อบต. | ดำเนิน | เกตุรัตน์ |  |
| ๒๒ | นายบุญลือ | ศรีจันทร์ | สมาชิกสภา อบต. | บุญลือ | ศรีจันทร์ |  |
| ๒๓ | นางทองดี | สว่างดี | สมาชิกสภา อบต. | ทองดี | สว่างดี |  |
| ๒๔ | นายประเสริฐ | เต็มดี | สมาชิกสภา อบต. | ประเสริฐ | เต็มดี |  |
| ๒๕ | นายบุญล้น | สุขจำรูญ | สมาชิกสภา อบต. | บุญล้น | สุขจำรูญ |  |
|  |  |  |  |  |  |  |

**ผู้ไม่เข้าประชุม**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | **หมายเหตุ** |
| ๑ | นายสุปมิตร | พุ่มแย้ม | สมาชิกสภา อบต. | - | **ลาป่วย** |
| ๒ | นายสมศักดิ์ | น้อยสำราญ | สมาชิกสภา อบต. | - | **ลากิจ** |
|  |  |  |  |  |  |
|  |  |  |  |  |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| ๑ | นายธีรพงษ์ | เอี่ยมสะอาด | นายก อบต. | ธีรพงษ์ | เอี่ยมสะอาด |  |
| ๒ | นายณฐพล | น้อยสำราญ | รองนายก อบต. | ณฐพล | น้อยสำราญ |  |
| ๓ | นายชาตรี | เพ็งอุดม | รองนายก อบต. | ชาตรี | เพ็งอุดม |  |
| ๔ | นายสงคราม | แสงแลบ | เลขานุการนายก อบต. | สงคราม | แสงแลบ |  |
| ๕ | น.ส.ชนัญชิดา | ตัณฑวงค์ | หัวหน้าสำนักปลัด | ชนัญชิดา | ตัณฑวงค์ |  |
| ๖ | นายพละ | ช้างนะ | นายช่างโยธาชำนาญงาน  รักษาราชการแทนผู้อำนวยการกองช่าง | นายพละ | ช้างนะ |  |
| ๗ | นางพวงเพชร | ขำสี | เจ้าพนักงานการเงินและบัญชีชำนาญงาน  รักษาราชการแทนผู้อำนวยการกองคลัง | พวงเพชร | ขำสี |  |
| ๘ | น.ส.วีนา | จันทร์สุขพุ่ม | เจ้าพนักงานธุรการปฏิบัติงาน | วีนา | จันทร์สุขพุ่ม |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**เริ่มประชุมเวลา ๐๙.๓๐ น.**

เมื่อที่ประชุมพร้อมแล้ว นายโอภาสเพ็งอุดมตำแหน่งประธานสภาองค์การบริหารส่วนตำบลเขากระปุกประธานในที่ประชุมได้กล่าวเปิดประชุมและดำเนินการประชุมตามระเบียบวาระ ดังนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

**ประธานสภาอบต.เขากระปุก** - ด้วย องค์การบริหารส่วนตำบลเขากระปุก ได้จัดทำโครงการรณรงค์ปลูกหญ้าแฝก ประจำปี พ.ศ.๒๕๖๐ (ปลูกหญ้าแฝกรักษาดิน ปลูกป่ารักษาน้ำ เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช) ในวันที่ ๒๙ สิงหาคม ๒๕๖๐ เวลา ๐๙.๐๐ น. ณ บริเวณสระน้ำสาธารณะ ซอย ๑๐ หมู่ที่ ๙ บ้านโป่งเกตุบน จึงขอเชิญสมาชิกสภา อบต.ทุกท่าน เพื่อร่วมกิจกรรมในวัน เวลาดังกล่าว

**ที่ประชุม** **- รับทราบ**

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**ประธานสภา อบต.เขากระปุก** - ขอเชิญเลขานุการสภา อบต. อ่านรายงานการประชุมสภา อบต. สมัยสามัญประจำปี พ.ศ.๒๕๖๐ สมัยที่ ๓ ครั้งที่ ๑/๒๕๖๐ เมื่อวันที่ ๗สิงหาคม ๒๕๖๐ให้ที่ประชุมทราบพร้อมกับให้สมาชิกสภา อบต. ทุกท่านได้ดูรายละเอียดตามรายงานที่แจกให้แล้ว

**ประธานสภา อบต.เขากระปุก** - ขอมติที่ประชุมรับรองรายงานการประชุม

**ที่ประชุม** - ไม่มีการแก้ไขเปลี่ยนแปลง และมีมติรับรองรายงานการประชุมสภาองค์การบริหารส่วนตำบลเขากระปุกสมัยสามัญประจำปี พ.ศ.๒๕๖๐ สมัยที่ ๓ ครั้งที่ ๑/๒๕๖๐ เมื่อวันที่ ๗สิงหาคม ๒๕๖๐

**- มีมติรับรองรายงานการประชุม จำนวน ๒๓ เสียง**

**- ไม่รับรองรายงานการประชุม ไม่มี**

**- งดออกเสียง จำนวน ๑ เสียง**

**ระเบียบวาระที่ ๓ ๓.๑ เรื่องพิจารณาร่างข้อบัญญัติองค์การบริหารส่วนตำบลเรื่องงบประมาณรายจ่ายประจำปีงบประมาณ พ.ศ.๒๕๖๑ ที่ค้างพิจารณา**

**๓.๑.๑ พิจารณาญัตติที่ ๒ ขั้นแปรญัตติ**

**ประธานสภา อบต.เขากระปุก** - ตามที่สภา อบต.เขากระปุก ได้ลงมติรับหลักการร่างข้อบัญญัติ องค์การบริหารส่วนตำบล เรื่อง งบประมาณรายจ่าย ประจำปีงบประมาณพ.ศ.๒๕๖๑ ในวาระที่ ๑ ขั้นรับหลักการไปแล้วและได้ส่งร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.๒๕๖๑ ฉบับดังกล่าวให้คณะกรรมการแปรญัตติร่างข้อบัญญัติ ซึ่งคณะกรรมการแปรญัตติ ร่างข้อบัญญัติได้ประชุมเพื่อพิจารณารายละเอียดเสร็จสิ้นแล้วขอเชิญประธานคณะกรรมการฯ หรือตัวแทนคณะกรรมการแปรญัตติร่างข้อบัญญัติรายงานผลการแปรญัตติร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.๒๕๖๑ ชี้แจงรายละเอียด

**นายประดับ วัสสุวรรณ** - ตามที่สภา อบต.เขากระปุก ได้ประชุมสภาอบต.เขากระปุก สามัญประจำปี

**ประธานคณะกรรมการแปรญัตติ**ฯ พ.ศ.๒๕๖๐ สมัยที่ ๓ ครั้งที่ ๑/๒๕๖๐ เมื่อวันที่ ๗ สิงหาคม ๒๕๖๐เพื่อพิจารณาร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.๒๕๖๑และให้คณะกรรมการแปรญัตติร่างข้อบัญญัติดำเนินการแปรญัตติร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.๒๕๖๑ ซึ่งคณะกรรมการแปรญัตติร่างข้อบัญญัติ ได้ดำเนินการประชุมครั้งที่ ๒/๒๕๖๐ เมื่อวันที่ ๑๐ สิงหาคม ๒๕๖๐โดยได้รับการแจ้งจากประธานสภา อบต.เขากระปุก เรื่อง การยื่นเสนอแปรญัตติร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.๒๕๖๑ดังนี้

นายธีรพงษ์ เอี่ยมสะอาด นายก อบต.เขากระปุก ยื่นแปรญัตติ ๒ รายการ ได้แก่

๑. โครงการก่อสร้างถนนคอนกรีตเสริมเหล็ก ซอย 1 หมู่ที่ 11 บ้านโป่งเกตุบนจำนวน ๕๑๒,๐๐๐ บาท แปรญัตติโครงการก่อสร้างถนนคอนกรีตเสริมเหล็ก ซอย 1 หมู่ที่ 11 บ้านโป่งเกตุบน เป็นจำนวน ๔๙๘,๐๐๐ บาท

๒. ประมาณการรายรับ รายได้ที่รัฐบาลอุดหนุนให้องค์กรปกครองส่วนท้องถิ่น หมวดเงินอุดหนุนทั่วไป จำนวน ๒๐,๘๙๐,๐๐๐ บาท ขอแปรญัตติปรับลดประมาณการรายรับเป็นจำนวน ๒๐,๘๗๖,๐๐๐ บาทสำหรับรายละเอียดการประชุมขอเชิญเลขานุการคณะกรรมการแปรญัตติเป็นผู้ชี้แจง

**นายประเสริฐ เต็มดี** - เรื่องพิจารณาร่างข้อบัญญัติองค์การบริหารส่วนตำบล เรื่อง งบประมาณรายจ่าย

**เลขานุการคณะกรรมการแปรญัตติฯ** ประจำปีงบประมาณ พ.ศ.๒๕๖๑

ประธานคณะกรรมการฯ - ตามที่สภาองค์การบริหารส่วนตำบลเขากระปุก ได้ประชุมสภาสมัยสามัญประจำปี พ.ศ.๒๕๖๐ สมัยที่ ๓ ครั้งที่ ๑/๒๕๖๐เมื่อวันที่ ๗ สิงหาคม ๒๕๖๐และได้กำหนดวัน เวลา ให้สมาชิกสภา อบต.ยื่นคำแปรญัตติร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปี พ.ศ.๒๕๖๑ วันที่ ๗ สิงหาคม ๒๕๖๐ - วันที่ ๑๐ สิงหาคม ๒๕๖๐ เวลา ๑๔.๐๐ น.ณ ห้องประชุมสภาองค์การบริหารส่วนตำบลเขากระปุก อาศัยอำนาจตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗แก้ไขเพิ่มเติมถึง (ฉบับที่ ๒) พ.ศ.๒๕๕๔ข้อ ๔๙ วรรคสอง ความว่า ภายในระยะเวลาเสนอคำแปรญัตติที่สภาท้องถิ่นกำหนด ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติบัดนี้ระยะเวลาได้ล่วงเลยแล้วปรากฏว่า มีผู้เสนอยื่นแปรญัตติ ดังนี้

นายธีรพงษ์ เอี่ยมสะอาด นายก อบต.เขากระปุก ยื่นแปรญัตติ ๒ รายการ ได้แก่

๑. โครงการก่อสร้างถนนคอนกรีตเสริมเหล็ก ซอย 1 หมู่ที่ 11 บ้านโป่งเกตุบนจำนวน ๕๑๒,๐๐๐ บาท แปรญัตติโครงการก่อสร้างถนนคอนกรีตเสริมเหล็ก ซอย 1 หมู่ที่ 11 บ้านโป่งเกตุบน เป็นจำนวน ๔๙๘,๐๐๐ บาท

๒. ประมาณการรายรับ รายได้ที่รัฐบาลอุดหนุนให้องค์กรปกครองส่วนท้องถิ่น หมวดเงินอุดหนุนทั่วไป จำนวน ๒๐,๘๙๐,๐๐๐ บาท ขอแปรญัตติปรับลดประมาณการรายรับเป็นจำนวน ๒๐,๘๗๖,๐๐๐ บาท

จึงขอให้ที่ประชุมร่วมกันพิจารณาร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.๒๕๖๑เพื่อรายงานต่อสภาองค์การบริหารส่วนตำบลเขากระปุกต่อไป

- การจัดทำร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.๒๕๖๑ ฉบับนี้จัดทำตามรูปแบบของระบบบัญชีคอมพิวเตอร์ ซึ่งแบ่งรายจ่ายออกเป็นแผนงาน งาน และงบ ได้แก่ งบบุคลากร งบดำเนินการ งบลงทุน งบรายจ่ายอื่น งบเงินอุดหนุน และงบกลาง ฉะนั้นการพิจารณาร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ. ๒๕๖๑ ในวันนี้จะแยกพิจารณาเป็นแผนงานดังนี้

ประมาณการรายจ่ายรวมทั้งสิ้น 40,745,000 บาท

๑. รายจ่ายแผนงานบริหารงานทั่วไป ตั้งจ่ายไว้รวม ๑๐,๗๕๐,๕๐๐ บาท

แยกเป็น

๑.๑งานบริหารทั่วไป ตั้งจ่ายไว้ 8,957,880 บาท แยกเป็น

๑.๑.๑ งบบุคลากร ตั้งจ่ายไว้ 5,929,080 บาท ได้แก่

๑. เงินเดือน (ฝ่ายการเมือง) ตั้งไว้ ๓,๒๖๒,๓๒๐ บาท

๒. เงินเดือน (ฝ่ายประจำ) ตั้งไว้ 2,666,760 บาท

๑.๑.๒ งบดำเนินงาน ตั้งจ่ายไว้ ๒,๔๕๐,๐๐๐ บาท ได้แก่

๑. ค่าตอบแทน ตั้งไว้ ๑๕,๐๐๐ บาท

๒. ค่าใช้สอย ตั้งไว้ ๑,๐๑๕,๐๐๐ บาท

๓. ค่าวัสดุ ตั้งไว้ ๑,๑๘๐,๐๐๐ บาท

๔. ค่าสาธารณูปโภค ตั้งไว้ ๒๔๐,๐๐๐ บาท

๑.๑.๓ งบลงทุน ตั้งจ่ายไว้ ๕๕๘,๘๐๐.- บาท ได้แก่

๑. ค่าครุภัณฑ์ ตั้งไว้ ๑๐๔,๘๐๐.- บาท

- ครุภัณฑ์สำนักงาน

๑. เก้าอี้แบบหมุน จำนวน ๒ ตัว งบประมาณ๔,๐๐๐ บาท

- ครุภัณฑ์โฆษณาและเผยแพร่

๒. กล้องถ่ายภาพนิ่ง ระบบดิจิตอล จำนวน ๑ ตัว งบประมาณ

๑๑,๐๐๐บาท

- ครุภัณฑ์งานบ้านงานครัว

๓. ถังต้มน้ำไฟฟ้า จำนวน ๑ ชุด งบประมาณ ๑๕,๐๐๐ บาท

- ครุภัณฑ์คอมพิวเตอร์

๔. เครื่องคอมพิวเตอร์ จำนวน ๑ เครื่อง งบประมาณ ๒๒,๐๐๐ บาท

๕. เครื่องสำรองไฟฟ้า งบประมาณ ๒,๘๐๐บาท

ค่าบำรุงรักษาและปรับปรุงครุภัณฑ์ งบประมาณ ๕๐,๐๐๐ บาท

๒. ค่าที่ดินและสิ่งก่อสร้าง ตั้งไว้ ๔๕๔,๐๐๐ บาท

- ค่าก่อสร้างสิ่งสาธารณูปการ

๑. โครงการจัดทำป้ายประชาสัมพันธ์ งบประมาณ ๔๒,๐๐๐ บาท

- ค่าบำรุงรักษาและปรับปรุงที่ดินและสิ่งก่อสร้าง

๑. โครงการปรับปรุงศาลาอเนกประสงค์องค์การบริหารส่วนตำบลเขากระปุก จำนวน ๔๑๒,๐๐๐บาท

๑.๑.๔ งบเงินอุดหนุน ตั้งไว้ ๒๐,๐๐๐ บาทได้แก่

๑. เงินอุดหนุน งบประมาณ ๒๐,๐๐๐ บาท

๑.๒ งานวางแผนสถิติและวิชาการ ตั้งจ่ายไว้ ๕๐,๐๐๐ บาท แยกเป็น

๑.๒.๑ งบดำเนินงาน ตั้งจ่ายไว้ ๓๐,๐๐๐ บาท ได้แก่

๑. ค่าใช้สอย ตั้งไว้ ๓๐,๐๐๐ บาท

๑.๒.๒ งบรายจ่ายอื่น ตั้งจ่ายไว้ ๒๐,๐๐๐ บาท ได้แก่

๑. รายจ่ายอื่น ตั้งไว้ ๒๐,๐๐๐ บาท

๑.๓งานบริหารงานคลัง ตั้งจ่ายไว้ ๑,๗๔๒,๖๒๐ บาท แยกเป็น

๑.๓.๑ งบบุคลากร ตั้งจ่ายไว้ ๑,๑๔๔,๙๒๐ บาท ได้แก่

๑. เงินเดือน (ฝ่ายประจำ) ตั้งไว้ ๑,๑๔๔,๙๒๐ บาท

๑.๓.๒ งบดำเนินงาน ตั้งจ่ายไว้ ๒๙๕,๐๐๐ บาท ได้แก่

๑. ค่าตอบแทน ตั้งไว้ ๕,๐๐๐ บาท

๒. ค่าใช้สอย ตั้งไว้ ๑๘๐,๐๐๐ บาท

๓. ค่าวัสดุ ตั้งไว้ ๑๐๐,๐๐๐ บาท

๔. ค่าสาธารณูปโภค ตั้งไว้ ๑๐,๐๐๐ บาท

๑.๓.๓ งบลงทุน ตั้งจ่ายไว้ ๓๒,๗๐๐ บาท ได้แก่

๑. ค่าครุภัณฑ์ ตั้งไว้ ๓๒,๗๐๐ บาท ได้แก่

- ครุภัณฑ์คอมพิวเตอร์

๑. เครื่องคอมพิวเตอร์ จำนวน ๑ เครื่อง งบประมาณ ๒๒,๐๐๐บาท

๒. เครื่องพิมพ์ชนิดเลเซอร์ หรือชนิด LED ขาวดำ ชนิด Network

แบบที่ ๑ จำนวน ๑ เครื่อง งบประมาณ ๗,๙๐๐ บาท

๓. เครื่องสำรองไฟฟ้า จำนวน ๑ เครื่อง งบประมาณ ๒,๘๐๐ บาท

ประธานคณะกรรมการฯ**-** งบประมาณของแผนงานบริหารงานทั่วไป ซึ่งได้แก่ งานบริหารทั่วไป งานวางแผนสถิติและวิชาการ และงานบริหารงานคลัง คณะกรรมการฯ ท่านใด จะแก้ไขส่วนไหนหรือไม่

มติที่ประชุม - ไม่มีการแก้ไข มีมติเห็นชอบ

ประธานคณะกรรมการฯ ๒. รายจ่ายแผนงานการรักษาความสงบภายใน ตั้งจ่ายไว้รวม ๙๘๕,๐๐๐.- บาท

๒.๑ งานป้องกันภัยฝ่ายพลเรือนและระงับอัคคีภัย ตั้งจ่ายไว้ ๓๕๑,๕๐๐ บาท แยกเป็น

๒.๑.๑ งบดำเนินงาน ตั้งจ่ายไว้ ๓๑๐,๐๐๐ บาท ได้แก่

๑. ค่าใช้สอย ตั้งไว้ ๒๓๐,๐๐๐ บาท

๒. ค่าวัสดุ ตั้งไว้ ๘๐,๐๐๐ บาท

๒.๑.๒ งบลงทุน ตั้งจ่ายไว้ ๔๑,๕๐๐ บาท ได้แก่

๑. ค่าครุภัณฑ์ ตั้งไว้ ๔๑,๕๐๐ บาท ได้แก่

- ครุภัณฑ์สำนักงาน

๑. ตู้เหล็กขนาด ๒ บาน (มอก.) จำนวน ๑ ตู้ งบประมาณ

๕,๘๐๐บาท

- ครุภัณฑ์คอมพิวเตอร์

๒. เครื่องอ่านบัตรแบบอเนกประสงค์ จำนวน ๑ เครื่อง

งบประมาณ ๗๐๐ บาท

- ครุภัณฑ์อื่น

๓. ชุดไฟไซเรน จำนวน ๑ ชุด งบประมาณ ๓๕,๐๐๐บาท

ประธานคณะกรรมการฯ **-** งบประมาณของแผนงานการรักษาความสงบภายใน งานป้องกันภัยฝ่ายพลเรือนและระงับอัคคีภัย คณะกรรมการฯ ท่านใด จะแก้ไขส่วนไหนหรือไม่

มติที่ประชุม - ไม่มีการแก้ไข มีมติเห็นชอบ

ประธานคณะกรรมการฯ ๓. รายจ่ายแผนงานการศึกษา ตั้งจ่ายไว้รวม ๗,๙๙๕,๗๐๐ บาทแยกเป็น

๓.๑ งานบริหารทั่วไปเกี่ยวกับการศึกษา ตั้งจ่ายไว้ ๒,๓๕๗,๗๐๐ บาท

แยกเป็น

๓.๑.๑ งบบุคลากร ตั้งจ่ายไว้ ๒,๓๕๗,๗๐๐ บาท ได้แก่

๑. เงินเดือน (ฝ่ายประจำ) ตั้งไว้ ๒,๓๕๗,๗๐๐ บาท

๓.๑.๒ งบดำเนินงาน ตั้งจ่ายไว้ ๑๓๕,๐๐๐ บาท ได้แก่

๑. ค่าตอบแทน ตั้งไว้ ๒๐,๐๐๐บาท

๒. ค่าใช้สอย ตั้งไว้ ๔๐,๐๐๐ บาท

๒. ค่าวัสดุ ตั้งไว้ ๓๕,๐๐๐ บาท

๓. ค่าสาธารณูปโภค ตั้งไว้ ๔๕,๐๐๐ บาท

๓.๑.๓. งบลงทุน ตั้งจ่ายไว้ ๓๘,๐๐๐ บาท ได้แก่

๑. ค่าครุภัณฑ์ ตั้งไว้ ๓๘,๐๐๐ บาท ได้แก่

- ครุภัณฑ์สำนักงาน

๑. เก้าอี้แบบหมุน จำนวน ๔ ตัว งบประมาณ ๘,๐๐๐บาท

ค่าบำรุงรักษาและปรับปรุงครุภัณฑ์ จำนวน ๕๐,๐๐๐ บาท

๓.๒งานระดับก่อนวัยเรียนและประถมศึกษา ตั้งจ่ายไว้ ๕,๔๖๕,๐๐๐ บาท

แยกเป็น

๓.๒.๑ งบดำเนินงาน ตั้งจ่ายไว้ ๒,๓๘๒,๒๐๐ บาท ได้แก่

๑. ค่าใช้สอย ตั้งไว้ ­­๘๖๘,๔๐๐ บาท

๒. ค่าวัสดุ ตั้งไว้ ๑,๕๑๓,๘๐๐ บาท

๓.๒.๒ งบลงทุน ตั้งไว้ ๔๑๘,๘๐๐บาท

- ค่าก่อสร้างสิ่งสาธารณูปการ

๑. โครงการก่อสร้างรั้วศูนย์พัฒนาเด็กเล็กบ้านเขาอ่างแก้ว

งบประมาณ ๔๐๑,๐๐๐บาท

๒. โครงการปรับปรุงป้ายศูนย์พัฒนาเด็กเล็กบ้านหนองโรง

งบประมาณ ๑๗,๘๐๐บาท

๓.๒.๒ งบเงินอุดหนุน ตั้งจ่ายไว้ ๒,๖๖๔,๐๐๐ บาท ได้แก่

๑. เงินอุดหนุน ตั้งจ่ายไว้ ๒,๖๖๔,๐๐๐ บาท

ประธานคณะกรรมการฯ **-** งบประมาณของแผนงานการศึกษา ได้แก่ งานบริหารทั่วไปเกี่ยวกับการศึกษา และงานระดับก่อนวัยเรียนและประถมศึกษา คณะกรรมการฯท่านใด จะแก้ไขส่วนไหนหรือไม่

มติที่ประชุม - ไม่มีการแก้ไข มีมติเห็นชอบ

ประธานคณะกรรมการฯ ๔. รายจ่ายแผนงานสาธารณสุข ตั้งจ่ายไว้รวม ๒๑๐,๐๐๐ บาทแยกเป็น

๔.๑. งานบริการสาธารณสุขและงานสาธารณสุขอื่น ตั้งจ่ายไว้ ๒๑๐,๐๐๐ บาท แยกเป็น

๔.๑.๑ งบดำเนินงาน ตั้งจ่ายไว้ ๒๑๐,๐๐๐ บาท ได้แก่

๑. ค่าใช้สอย ตั้งไว้ ๒๑๐,๐๐๐ บาท

ประธานคณะกรรมการฯ **-** งบประมาณของแผนงานสาธารณสุข งานบริการสาธารณสุขและงานสาธารณสุขอื่น คณะกรรมการฯ ท่านใด จะแก้ไขส่วนไหนหรือไม่

มติที่ประชุม - ไม่มีการแก้ไข มีมติเห็นชอบ

ประธานคณะกรรมการฯ ๕. รายจ่ายแผนงานเคหะและชุมชน ตั้งจ่ายไว้รวม ๙,๙๐๐,๑๖๐ บาท แยกเป็น

๕.๑งานบริหารทั่วไปเกี่ยวกับเคหะและชุมชน ตั้งจ่ายไว้ ๓,๓๖๔,๑๖๐ บาท

แยกเป็น

๕.๑.๑ งบบุคลากร ตั้งจ่ายไว้ ๑,๗๒๔,๑๖๐ บาท ได้แก่

๑. เงินเดือน (ฝ่ายประจำ) ตั้งไว้ ๑,๗๒๔,๑๖๐ บาท

๕.๑.๒ งบดำเนินงาน ตั้งจ่ายไว้ ๑,๖๔๐,๐๐๐ บาท ได้แก่

๑. ค่าตอบแทน ตั้งไว้ ๒๐,๐๐๐ บาท

๒. ค่าใช้สอย ตั้งไว้ ๒๔๐,๐๐๐ บาท

๓. ค่าวัสดุ ตั้งไว้ ๔๘๐,๐๐๐ บาท

๔. ค่าสาธารณูปโภค ตั้งไว้ ๙๐๐,๐๐๐ บาท

๕.๒งานไฟฟ้าถนน ตั้งจ่ายไว้ ๖,๕๓๖,๐๐๐ บาท แยกเป็น

๕.๒.๑ งบลงทุน ตั้งจ่ายไว้ ๖,๕๓๖,๐๐๐ บาท ได้แก่

๑. ค่าที่ดินและสิ่งก่อสร้าง ตั้งไว้ ๖,๕๓๖,๐๐๐ บาทได้แก่

- ค่าก่อสร้างสิ่งสาธารณูปโภค

๑. โครงการก่อสร้างถนนคอนกรีตเสริมเหล็ก ซอย ๑ หมู่ที่ ๑๑

บ้านโป่งเกตุบน งบประมาณ ๕๑๒,๐๐๐ บาท

๒. โครงการก่อสร้างถนนคอนกรีตเสริมเหล็ก ซอย ๒ หมู่ที่ ๑

บ้านหนองโรง งบประมาณ ๔๙๙,๐๐๐ บาท

๓. โครงการก่อสร้างถนนคอนกรีตเสริมเหล็ก ซอย ๒ หมู่ที่ ๑๐

บ้านห้วยหินเพลิง งบประมาณ ๔๙๑,๐๐๐ บาท

๔. โครงการก่อสร้างถนนคอนกรีตเสริมเหล็ก ซอย ๔ หมู่ที่ ๔

บ้านบ่อประหัง งบประมาณ ๔๙๒,๐๐๐ บาท

๕. โครงการก่อสร้างถนนคอนกรีตเสริมเหล็ก ซอย ๗ (ซอยสุข

สมบูรณ์) หมู่ที่ ๑๓ บ้านเขาอ่างแก้ว งบประมาณ ๔๕๑,๐๐๐บาท

๖. โครงการก่อสร้างถนนคอนกรีตเสริมเหล็ก ซอย ๘ หมู่ที่ ๙

บ้านโป่งเกตุ งบประมาณ ๔๙๖,๐๐๐ บาท

๗. โครงการก่อสร้างถนนคอนกรีตเสริมเหล็กซอย ๒ เชื่อมซอย ๓

หมู่ที่ ๑๔ บ้านผาน้ำหยด งบประมาณ ๔๕๑,๐๐๐ บาท

๘. โครงการก่อสร้างถนนคอนกรีตเสริมเหล็กภายในหมู่บ้าน หมู่ที่ ๗

บ้านหนองซอ เชื่อมต่อ หมู่ที่ ๓ บ้านเขากระปุก งบประมาณ

๔๘๖,๐๐๐ บาท

๙. โครงการปรับปรุงถนนลูกรัง (ไร่นายทาน) ซอย ๖ หมู่ที่ ๕

บ้านหนองคอไก่ งบประมาณ ๔๙๒,๐๐๐ บาท

๑๐. โครงการปรับปรุงถนนลูกรังซอย ๑๗ เชื่อมซอย ๒๐ หมู่ที่ ๖

บ้านหนองเอื้อง งบประมาณ ๔๙๕,๐๐๐ บาท

๑๑. โครงการปรับปรุงถนนลูกรังซอย ๒ (บริเวณบ้านนายบุญช่วย)

หมู่ที่ ๓ บ้านเขากระปุก งบประมาณ ๒๕๓,๐๐๐ บาท

๑๒. โครงการปรับปรุงถนนลูกรังซอย ๗ หมู่ที่ ๘ บ้านหุบเฉลา

งบประมาณ ๔๕๖,๐๐๐ บาท

๑๓. โครงการปรับปรุงถนนลูกรังซอยข้างโรงพยาบาลส่งเสริม  
 สุขภาพตำบล บ้านหนองโรง หมู่ที่ ๑๒ บ้านหนองโรงล่าง

งบประมาณ ๔๕๐,๐๐๐ บาท

- ค่าบำรุงรักษาและปรับปรุงที่ดินและสิ่งก่อสร้าง

๑๔. โครงการปรับปรุงหอถังประปา (บริเวณศาลากองทุนหมู่บ้าน)

หมู่ที่ ๒ บ้านหนองตาฉาว งบประมาณ ๕๑๒,๐๐๐ บาท

ประธานคณะกรรมการฯ **-** งบประมาณของแผนงานเคหะและชุมชน คือ งานบริหารทั่วไปเกี่ยวกับเคหะและชุมชน และงานไฟฟ้าถนน มีการยื่นแปรญัตติ คือ

๑. โครงการก่อสร้างถนนคอนกรีตเสริมเหล็ก ซอย 1 หมู่ที่ 11 บ้านโป่งเกตุบนจำนวน ๕๑๒,๐๐๐ บาท ขอเชิญผู้ยื่นแปรญัตติชี้แจงรายละเอียด

นายธีรพงษ์ เอี่ยมสะอาด - ขอแปรญัตติโครงการก่อสร้างถนนคอนกรีตเสริมเหล็ก

นายก อบต.เขากระปุกซอย 1 หมู่ที่ 11 บ้านโป่งเกตุบนจำนวน ๕๑๒,๐๐๐ บาท เพื่อจ่ายเป็นค่าก่อสร้างถนนคอนกรีตเสริมเหล็ก ซอย 1 หมู่ที่ 11 บ้านโป่งเกตุบนโดยมีรายละเอียด ดังนี้

- ช่วงที่ 1 ขนาดกว้าง 4 เมตร ยาว 200 เมตรหนา 0.15 เมตร

- ช่วงที่ 2 ขนาดกว้าง 4 เมตร ยาว 40 เมตรหนา 0.15 เมตร

หรือมีปริมาตรเทคอนกรีตไม่น้อยกว่า 144 ลูกบาศก์เมตรและมีพื้นที่เทคอนกรีตไม่น้อยกว่า 960 ตารางเมตร (รายละเอียดตามแบบที่ อบต.กำหนด) พร้อมติดตั้งป้ายโครงการจำนวน 1 ป้าย สถานที่ ณ หมู่ที่ 11 บ้านโป่งเกตุบน ตำบลเขากระปุก อำเภอท่ายาง จังหวัดเพชรบุรีโดยปรับแก้ไขและปรับลดวงเงินงบประมาณ ดังนี้ โครงการก่อสร้างถนนคอนกรีตเสริมเหล็ก ซอย 1 หมู่ที่ 11 บ้านโป่งเกตุบนงบประมาณ ๔๙๘,๒๐๐.- บาท เพื่อจ่ายเป็นค่าก่อสร้างถนนคอนกรีตเสริมเหล็ก ซอย 1 หมู่ที่ 11 บ้านโป่งเกตุบนโดยมีรายละเอียด ดังนี้

- ช่วงที่ 1 ขนาดกว้าง 4 เมตร ยาว 200 เมตรหนา 0.15 เมตร

- ช่วงที่ 2 ขนาดกว้าง 4 เมตร ยาว 33 เมตรหนา 0.15 เมตร

หรือมีปริมาตรเทคอนกรีตไม่น้อยกว่า 139.80 ลูกบาศก์เมตรและมีพื้นที่เทคอนกรีตไม่น้อยกว่า 932 ตารางเมตร (รายละเอียดตามแบบที่ อบต.กำหนด) พร้อมติดตั้งป้ายโครงการจำนวน 1 ป้าย สถานที่ ณ หมู่ที่ 11 บ้านโป่งเกตุบน ตำบลเขากระปุก อำเภอท่ายาง จังหวัดเพชรบุรี

- เหตุผลที่ขอปรับลดวงเงินงบประมาณเนื่องจากงบประมาณสูงเกินความจำเป็น

ประธานคณะกรรมการฯ - ขอมติคณะกรรมการฯ ว่ามีความเห็นให้มีการปรับลดวงเงินโครงการก่อสร้างถนนคอนกรีตเสริมเหล็ก ซอย 1 หมู่ที่ 11 บ้านโป่งเกตุบนจำนวน ๕๑๒,๐๐๐ บาท ปรับลดงบประมาณคงเหลือ ๔๙๘,๒๐๐.- บาท หรือไม่

มติที่ประชุม - มีมติเห็นชอบให้แก้ไขตามคำยื่นแปรญัตติ

ประธานคณะกรรมการฯ ๖. รายจ่ายแผนงานสร้างความเข้มแข็งของชุมชน ตั้งจ่ายไว้รวม ๓๐๕,๐๐๐ บาทแยกเป็น

๖.๑ งานส่งเสริมและสนับสนุนความเข้มแข็งของชุมชน ตั้งจ่ายไว้ ๑๗๕,๕๐๐ บาท แยกเป็น

๖.๑.๑ งบดำเนินงาน ตั้งจ่ายไว้ ๑๗๕,๕๐๐ บาท ได้แก่

๑. ค่าใช้สอย ตั้งไว้ ๑๗๕,๕๐๐ บาท

ประธานคณะกรรมการฯ **-** งบประมาณของแผนงานสร้างความเข้มแข็งของชุมชน งานส่งเสริมและสนับสนุนความเข้มแข็งของชุมชน คณะกรรมการฯ ท่านใด จะแก้ไขส่วนไหนหรือไม่

มติที่ประชุม - ไม่มีการแก้ไข มีมติเห็นชอบ

ประธานคณะกรรมการฯ ๗. รายจ่ายแผนงานการศาสนาวัฒนธรรมและนันทนาการ ตั้งจ่ายไว้รวม ๕๒๘,๐๐๐ บาทแยกเป็น

๗.๑ งานกีฬาและนันทนาการ ตั้งจ่ายไว้ ๒๙๘,๐๐๐ บาท แยกเป็น

๗.๑.๑ งบดำเนินงาน ตั้งจ่ายไว้ ๒๙๘.๐๐๐ บาท ได้แก่

๑. ค่าใช้สอย ตั้งไว้ ๒๙๘,๐๐๐ บาท

๗.๒ งานศาสนาวัฒนธรรมท้องถิ่น ตั้งจ่ายไว้ ๑๘๐,๐๐๐บาท แยกเป็น

๗.๒.๑ งบดำเนินงาน ตั้งจ่ายไว้ ๑๖๐,๐๐๐ บาท ได้แก่

๑. ค่าใช้สอย ตั้งไว้ ๑๖๐,๐๐๐บาท

๗.๒.๒ งบเงินอุดหนุน ตั้งจ่ายไว้ ๒๐,๐๐๐ บาท ได้แก่

๑. เงินอุดหนุน ตั้งไว้ ๒๐,๐๐๐ บาท

๗.๓งานวิชาการวางแผนและส่งเสริมการท่องเที่ยว ตั้งจ่ายไว้ ๕๐,๐๐๐ บาท

แยกเป็น

๗.๓.๑ งบดำเนินงาน ตั้งจ่ายไว้ ๕๐,๐๐๐ บาท ได้แก่

๑. ค่าใช้สอย ตั้งไว้ ๕๐,๐๐๐บาท

ประธานคณะกรรมการฯ **-** งบประมาณของแผนงานการศาสนาวัฒนธรรมและนันทนาการ ซึ่งได้แก่ งานกีฬาและนันทนาการ งานศาสนาวัฒนธรรมท้องถิ่น และงานวิชาการวางแผนและส่งเสริมการท่องเที่ยว คณะกรรมการฯ ท่านใด จะแก้ไขส่วนไหนหรือไม่

มติที่ประชุม - ไม่มีการแก้ไข มีมติเห็นชอบ

ประธานคณะกรรมการฯ ๘. รายจ่ายแผนงานการเกษตร ตั้งจ่ายไว้รวม ๑๕๐,๐๐๐ บาทแยกเป็น

๘.๑ งานอนุรักษ์แหล่งน้ำและป่าไม้ ตั้งจ่ายไว้ ๑๕๐,๐๐๐.- บาท แยกเป็น

๘.๑.๑ งบดำเนินงาน ตั้งจ่ายไว้ ๑๕๐,๐๐๐.- บาท ได้แก่

๑. ค่าใช้สอย ตั้งไว้ ๑๕๐,๐๐๐.- บาท

ประธานคณะกรรมการฯ **-** งบประมาณของแผนงานการเศรษฐกิจ งานอนุรักษ์แหล่งน้ำและป่าไม้

คณะกรรมการฯ ท่านใด จะแก้ไขส่วนไหนหรือไม่

มติที่ประชุม - ไม่มีการแก้ไข มีมติเห็นชอบ

ประธานคณะกรรมการฯ ๙. รายจ่ายแผนงานงบกลาง ตั้งจ่ายไว้รวม๑๐,๖๘๓,๖๔๐ บาทแยกเป็น

๙.๑ งานงบกลาง ตั้งจ่ายไว้ ๑๐,๖๘๓,๖๔๐ บาท แยกเป็น

๙.๑.๑ งบกลาง ตั้งจ่ายไว้ ๑๐,๖๘๓,๖๔๐ บาท ได้แก่

๑. เงินสมทบกองทุนประกันสังคม ตั้งไว้ ๑๑๑,๙๐๐ บาท

๒. เบี้ยยังชีพผู้สูงอายุ ตั้งไว้ ๘,๓๑๔,๘๐๐บาท

๓.เบี้ยยังชีพคนพิการ ตั้งไว้ ๑,๔๔๐,๐๐๐ บาท

๔. เบี้ยยังชีพผู้ป่วยเอดส์ ตั้งไว้ ๕๔,๐๐๐บาท

๕. เงินสำรองจ่าย ตั้งไว้ ๔๒๔,๘๙๐ บาท

๔. รายจ่ายตามข้อผูกพัน ตั้งไว้ ๑๓๙,๕๐๐ บาท

๙.๑.๒ เงินสมทบกองทุนบำเหน็จบำนาญข้าราชการส่วนท้องถิ่น (กบท.)

ตั้งไว้ ๑๙๘,๕๕๐.- บาท

ประธานคณะกรรมการฯ **-** งบประมาณของแผนงานงบกลาง งานงบกลาง คณะกรรมการฯ ท่านใดจะแก้ไขส่วนไหนหรือไม่

มติที่ประชุม - ไม่มีการแก้ไข มีมติเห็นชอบ

ประธานคณะกรรมการฯ - การตั้งประมาณการรายจ่ายตามร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.๒๕๖๑ เดิมตั้งประมาณการรายจ่ายไว้ ๔๐,๗๔๕,๐๐๐ บาท และคณะกรรมการแปรญัตติมีมติให้ปรับประมาณการรายจ่ายตามคำเสนอแปรญัตติ เป็นตั้งประมาณรายจ่ายทั้งสิ้น ๔๐,๗๓๑,๒๐๐ บาท และขอมติที่ประชุมเกี่ยวกับการตั้งงบประมาณรายจ่ายร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปี งบประมาณ พ.ศ.๒๕๖๑ จำนวน ๔๐,๗๓๑,๒๐๐ บาท

มติที่ประชุม - มีมติเป็นเอกฉันท์ ให้ตั้งประมาณการรายจ่ายทั้งสิ้น๔๐,๗๓๑,๒๐๐ บาท

ประธานคณะกรรมการฯ- เนื่องจากมีผู้ยื่นเสนอแปรญัตติในเรื่องประมาณการรายรับด้วย จึงขอให้กรรมการทุกท่านได้ร่วมกันพิจารณาประมาณการรายรับดัวย ดังนี้

ประมาณการรายรับรวมทั้งสิ้น ๔๐,๗๔๕,๐๐๐ บาท แยกเป็น

รายได้จัดเก็บ

หมวดภาษีอากร รวม ๓๕๐,๐๐๐.๐๐ บาท

ภาษีโรงเรือนและที่ดิน จำนวน ๒๐๐,๐๐๐.๐๐ บาท ภาษีบำรุงท้องที่ จำนวน ๑๒๐,๐๐๐.๐๐ บาท ภาษีป้าย จำนวน ๓๐,๐๐๐.๐๐ บาท หมวดค่าธรรมเนียม ค่าปรับและใบอนุญาต รวม ๒๕,๐๐๐.๐๐ บาท

ค่าธรรมเนียมเกี่ยวกับใบอนุญาตการขายสุรา จำนวน ๒,๐๐๐.๐๐ บาท

ค่าธรรมเนียมเกี่ยวกับทะเบียนพาณิชย์ จำนวน ๑,๐๐๐.๐๐ บาท

ค่าธรรมเนียมอื่น ๆ จำนวน ๑,๐๐๐.๐๐ บาท

ค่าปรับการผิดสัญญา จำนวน ๑๐,๐๐๐.๐๐ บาท

ค่าใบอนุญาตประกอบการค้าสำหรับกิจการที่เป็นอันตรายต่อสุขภาพ

จำนวน ๑๐,๐๐๐.๐๐ บาท

ค่าใบอนุญาตอื่น ๆ จำนวน ๑,๐๐๐.๐๐ บาท

หมวดรายได้จากทรัพย์สินรวม ๒๐๐,๐๐๐.๐๐ บาท

ดอกเบี้ย จำนวน ๒๐๐,๐๐๐.๐๐ บาท

หมวดรายได้จากสาธารณูปโภคและการพาณิชย์รวม ๙๐๐,๐๐๐.๐๐ บาท

รายได้จากสาธารณูปโภคและการพาณิชย์ จำนวน ๙๐๐,๐๐๐.๐๐ บาท

หมวดรายได้เบ็ดเตล็ด รวม ๒๕,๐๐๐.๐๐ บาท

ค่าขายแบบแปลน จำนวน ๒๐,๐๐๐.๐๐ บาท

รายได้เบ็ดเตล็ดอื่น ๆ จำนวน๕,๐๐๐.๐๐ บาท

รายได้ที่รัฐบาลจัดเก็บแล้วจัดสรรให้องค์กรปกครองส่วนท้องถิ่น

หมวดภาษีจัดสรร รวม ๑๘,๓๕๕,๐๐๐.๐๐ บาท

ภาษีและค่าธรรมเนียมรถยนต์และล้อเลื่อน จำนวน ๖๐๐,๐๐๐.๐๐ บาท

ภาษีมูลค่าเพิ่มตาม พ.ร.บ. กำหนดแผนฯ จำนวน ๗,๘๐๐,๐๐๐.๐ บาท

ภาษีมูลค่าเพิ่มตาม พ.ร.บ. จัดสรรรายได้ฯ จำนวน ๓,๔๐๐,๐๐๐.๐๐ บาท

ภาษีธุรกิจเฉพาะ จำนวน ๗๐๐,๐๐๐.๐๐ บาท

ภาษีสุรา จำนวน ๑,๕๐๐,๐๐๐.๐๐ บาท

ภาษีสรรพสามิต จำนวน ๓,๑๐๐,๐๐๐.๐๐ บาท

ค่าภาคหลวงแร่ จำนวน ๙๐,๐๐๐.๐๐ บาท

ค่าภาคหลวงปิโตรเลียม จำนวน ๖๕,๐๐๐.๐๐ บาท

เงินที่เก็บตามกฎหมายว่าด้วยอุทยานแห่งชาติ จำนวน ๑๐๐,๐๐๐.๐๐ บาท

ค่าธรรมเนียมจดทะเบียนสิทธิและนิติกรรมตามประมวลกฎหมายที่ดิน

จำนวน ๑,๐๐๐,๐๐๐.๐๐ บาท

รายได้ที่รัฐบาลอุดหนุนให้องค์กรปกครองส่วนท้องถิ่น

หมวดเงินอุดหนุนทั่วไป รวม ๒๐,๘๙๐,๐๐๐.๐๐ บาท

เงินอุดหนุนทั่วไป สำหรับการดำเนินการตามอำนาจหน้าที่และภารกิจ

ถ่ายโอนเลือกทำ จำนวน ๒๐,๘๙๐,๐๐๐.๐๐ บาท

ประธานคณะกรรมการฯ- สำหรับประมาณการรายรับ มีผู้ยื่นเสนอแปรญัตติปรับลด ดังนี้ ประมาณการรายรับ รายได้ที่รัฐบาลอุดหนุนให้องค์กรปกครองส่วนท้องถิ่น หมวดเงินอุดหนุนทั่วไป งบประมาณ ๒๐,๘๙๐,๐๐๐.๐๐ ขอแปรญัตติปรับลดประมาณการรายรับ

ประมาณการรายรับ รายได้ที่รัฐบาลอุดหนุนให้องค์กรปกครองส่วนท้องถิ่น หมวดเงินอุดหนุนทั่วไป งบประมาณ ๒๐,๘๗๖,๒๐๐.๐๐ บาท ขอเชิญผู้ยื่นแปรญัตติชี้แจงรายละเอียด

นายก อบต.เขากระปุก - สืบเนื่องจากมีการปรับลดงบประมาณตามโครงการก่อสร้างถนนคอนกรีตเสริมเหล็ก ซอย 1 หมู่ที่ 11 บ้านโป่งเกตุบนจากงบประมาณ ๕๑๒,๐๐๐.๐๐ บาท เป็นงบประมาณ ๔๙๘,๒๐๐.๐๐ บาท จึงทำให้มีงบประมาณรายจ่ายลดลง ๑๓,๘๐๐ บาท เพื่อให้การตั้งข้อบัญญัติงบประมาณของ อบต.เขากระปุก มีการตั้งงบประมาณที่สมดุล จึงขอปรับลดประมาณการรายรับ รายได้ที่รัฐบาลอุดหนุนให้องค์กรปกครองส่วนท้องถิ่น หมวดเงินอุดหนุนทั่วไป งบประมาณ ๒๐,๘๙๐,๐๐๐.๐๐ บาท เป็น ๒๐,๘๗๖,๒๐๐.๐๐ บาท

ประธานคณะกรรมการฯ - ขอมติคณะกรรมการฯ ว่ามีความเห็นในการปรับลดประมาณการรายรับ รายได้ที่รัฐบาลอุดหนุนให้องค์กรปกครองส่วนท้องถิ่น หมวดเงินอุดหนุนทั่วไป งบประมาณ ๒๐,๘๙๐,๐๐๐.๐๐บาท เป็น ๒๐,๘๗๖,๒๐๐.๐๐ บาทหรือไม่

มติที่ประชุม - มีมติเห็นชอบให้แก้ไขตามคำยื่นแปรญัตติ

ประธานคณะกรรมการฯ - การตั้งประมาณการรายรับตามร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.๒๕๖๑ เดิมตั้งประมาณการรายรับไว้ ๔๐,๗๔๕,๐๐๐บาท และคณะกรรมการแปรญัตติมีมติให้ปรับลดประมาณการรายรับตามคำเสนอแปรญัตติ เป็นตั้งประมาณรายรับทั้งสิ้น ๔๐,๗๓๑,๒๐๐บาท และขอมติที่ประชุมเกี่ยวกับการตั้งงบประมาณการรายจ่ายร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปี งบประมาณ พ.ศ.๒๕๖๑ จำนวน ๔๐,๗๓๑,๒๐๐บาท

มติที่ประชุม - มีมติเป็นเอกฉันท์ ให้ตั้งประมาณการรายรับทั้งสิ้น๔๐,๗๓๑,๒๐๐.-บาทและตั้งประมาณการรายจ่ายทั้งสิ้น ๔๐,๗๓๑,๒๐๐บาท

**ประธานสภา อบต.เขากระปุก -** จากการที่สมาชิกสภา อบต. ได้ฟังแถลงของคณะกรรมการแปรญัตติร่างข้อบัญญัติฯแล้วมีข้อสงสัยประการใดหรือไม่ ให้เวลาสมาชิกฯ ในการพิจารณา ๒๐ นาทีและจะขอมติที่ประชุม

**ประธานสภา อบต.เขากระปุก** - ขอมติที่ประชุมว่าเห็นชอบตามรายงานการประชุมคณะกรรมการแปรญัตติร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ.๒๕๖๑หรือไม่

**มติที่ประชุม - มีมติเห็นชอบ จำนวน ๒๓ เสียง**

**- ไม่เห็นชอบ ไม่มี**

**- งดออกเสียง จำนวน ๑ เสียง**

**๓.๑.๒ พิจารณาญัตติที่ ๓ ขั้นลงมติ**

**ประธานสภา อบต.เขากระปุก** - ตามที่ผมได้เคยแจ้งไว้ การพิจารณาร่างข้อบัญญัติในวาระที่ ๓ จะไม่มีการอภิปรายเว้นแต่ที่ประชุมสภา อบต. จะได้ลงมติให้มีการอภิปราย ต้องมีเหตุผลอันควร ดังนั้นขอให้สมาชิกสภา อบต. ทุกท่านได้ตรวจทานและให้ใช้เวลาในการพิจารณา ๑๕ นาที

**ประธานสภา อบต.เขากระปุก** - เมื่อสมาชิกสภา อบต. ได้พิจารณาแล้ว มีท่านใดมีข้อซักถามหรือไม่

**ประธานสภา อบต.เขากระปุก** **- เมื่อไม่มีข้อซักถาม ขอมติที่ประชุมว่าเห็นชอบจะให้ตราเป็นข้อบัญญัติองค์การบริหารส่วนตำบลเรื่องงบประมาณรายจ่ายประจำปีงบประมาณ พ.ศ.๒๕๖๑หรือไม่**

**มติที่ประชุม - มีมติเห็นชอบ จำนวน ๒๓ เสียง**

**- ไม่เห็นชอบ ไม่มี**

**- งดออกเสียง จำนวน ๑ เสียง**

**ประธานสภา อบต.เขากระปุก** - ขอพักการประชุมสภา อบต.เขากระปุก ๓๐ นาที(เวลา ๑๒.๑๐ น.)

**๓.๒ เรื่องพิจารณา บริษัท เหมืองหิน อธิภัทร จำกัด (รับช่วงจากนายเชิดเกียรติ อินทเสม) ขออนุญาตเข้าทำประโยชน์ในเขตป่าสงวนแห่งชาติป่ายางน้ำกลัดเหนือ และป่ายางน้ำกลัดใต้ เพื่อทำเหมืองแร่หินอุตสาหกรรมชนิดหินปูน เพื่ออุตสาหกรรมก่อสร้าง ตามประทานบัตรที่ ๑๗๗๗๗/๑๖๑๘๔ ท้องที่ตำบล เขากระปุก อำเภอท่ายาง จังหวัดเพชรบุรี**

**ประธานสภา อบต.เขากระปุก** - ขอเชิญเลขานุการสภา อบต. ชี้แจงรายละเอียด ให้ที่ประชุมสภา อบต. ได้พิจารณาต่อไป

**นายอนวัชพลอยบุศย์** - ด้วยองค์การบริหารส่วนตำบลเขากระปุก ได้รับแจ้งจากสำนักงานทรัพยากร

**(เลขานุการสภา อบต.)** ธรรมชาติและสิ่งแวดล้อมจังหวัดเพชรบุรีว่า บริษัท เหมืองหิน อธิภัทร จำกัด (รับช่วงจากนายเชิดเกียรติ อินทเสม) สำนักงานตั้งอยู่บ้านเลขที่ ๓๓๓ หมู่ที่ ๑ ตำบล หนองพลับ อำเภอหัวหิน จังหวัดประจวบคีรีขันธ์ ได้ยื่นคำขอใช้ประโยชน์ในเขตพื้นที่ป่าสงวนแห่งชาติป่ายางน้ำกลัดเหนือ และป่ายางน้ำกลัดใต้ ท้องที่ตำบลเขากระปุก อำเภอท่ายาง จังหวัดเพชรบุรีเพื่อใช้เป็นสถานที่ทำเหมืองแร่หินอุตสาหกรรมชนิดหินปูน เพื่ออุตสาหกรรมก่อสร้าง ตามคำขอประทานบัตรที่ ๑๗๗๗๗/๑๖๑๘๔ เนื้อที่ ๘๕ ไร่ – งาน ๔๒ ตารางวา เนื่องจากการขออนุญาตเข้าทำประโยชน์เพื่อวัตถุประสงค์ต่างๆ ภายในเขตป่าสงวนแห่งชาติ กรมป่าไม้กำหนดให้นำระเบียบกรมป่าไม้ ว่าด้วยการอนุญาต ให้เข้าทำประโยชน์หรืออยู่อาศัยภายในเขตป่าสงวนแห่งชาติ พ.ศ.๒๕๔๘ (มาตรา ๑๖) มาใช้เป็นแนวทางปฏิบัติ ซึ่งตามระเบียบดังกล่าว กำหนดหลักเกณฑ์พื้นที่ที่จะอนุญาตได้ ต้องได้รับความเห็นชอบจากสภาตำบลหรือองค์การบริหารส่วนตำบลที่ป่านั้นตั้งอยู่ โดยองค์การบริหารส่วนตำบลเขากระปุก ได้นำเรื่องการขอเข้าทำประโยชน์ภายในเขตป่าสงวนแห่งชาติ เพื่อทำเหมืองแร่ดังกล่าว เข้าร่วมประชุมประชาคมหมู่บ้าน หมู่ที่ ๘ บ้านหุบเฉลา ตำบลเขากระปุก อำเภอ ท่ายาง จังหวัดเพชรบุรี เมื่อวันที่ ๘ สิงหาคม ๒๕๖๐ เพื่อรับฟังปัญหาหรือผลกระทบจากราษฎรในหมู่บ้าน ที่อยู่ใกล้เคียงกับพื้นที่ขออนุญาตดังกล่าว โดยที่ประชุมประชาคมหมู่บ้าน ราษฎรในหมู่บ้านหุบเฉลา หมู่ที่ ๘ ตำบลเขากระปุก ไม่ได้รับผลกระทบ จากเสียงการระเบิดหิน หรือฝุ่นละอองแต่อย่างใด ดังนั้นจึงขอให้ที่ประชุมสภา อบต.ได้โปรดพิจารณาในการขอใช้พื้นที่ภายในเขตป่าสงวนแห่งชาติดังกล่าว เพื่อแจ้งให้ สำนักงานทรัพยากรธรรมชาติและสิ่งแวดล้อมจังหวัดเพชรบุรีทราบเพื่อใช้เป็นเอกสารประกอบการดำเนินการต่อไป

**ประธานสภา อบต.เขากระปุก** - ขอให้สมาชิกสภา อบต. และผู้เข้าร่วมประชุมทุกท่านพิจารณา หากมีข้อเสนอแนะหรือซักถามในเรื่องใด ขอเชิญครับ

**นายประเสริฐ เต็มดี -** ขอสอบถามว่าการดำเนินการทำเหมืองแร่ดังกล่าว ทาง อบต.เขากระปุก ได้รับการ

**สมาชิกสภา อบต.หมู่ที่๑๔** จัดสรรภาษีจากการทำเหมืองแร่ดังกล่าวอย่างไร

**นายอนวัชพลอยบุศย์** -องค์การบริหารส่วนตำบลเขากระปุก ได้รับการจัดสรรภาษีจากการทำเหมืองแร่ โดย

**(เลขานุการสภา อบต.)** ได้รับจัดสรรเป็นค่าภาคหลวงแร่ โดยเป็นรายได้ที่รัฐบาลจัดเก็บแล้วจัดสรรให้องค์กรปกครองส่วนท้องถิ่น

**ประธานสภา อบต.เขากระปุก** **- เมื่อไม่มีท่านใดมีข้อเสนอ ผมขอมติที่ประชุมว่าเห็นชอบในขออนุญาตเข้าทำประโยชน์ในเขตป่าสงวนแห่งชาติป่ายางน้ำกลัดเหนือ และป่ายางน้ำกลัดใต้ เพื่อทำเหมืองแร่หินอุตสาหกรรมชนิดหินปูน เพื่ออุตสาหกรรมก่อสร้าง ตามประทานบัตรที่ ๑๗๗๗๗/๑๖๑๘๔ ท้องที่ตำบลเขากระปุก อำเภอท่ายาง จังหวัดเพชรบุรีของบริษัท เหมืองหิน อธิภัทร จำกัด (รับช่วงจากนายเชิดเกียรติ อินทเสม)หรือไม่**

**มติที่ประชุม - เห็นชอบ จำนวน ๒๓ เสียง**

**- ไม่เห็นชอบ ไม่มี**

**- งดออกเสียง จำนวน ๑ เสียง**

**๓.๓ เรื่องพิจารณา จังหวัดเพชรบุรี ขออนุญาตเข้าทำประโยชน์ในเขตป่าสงวนแห่งชาติป่าชะอำ และป่าบ้านโรง เพื่อจัดที่ดินทำกินให้ชุมชนตามนโยบายรัฐบาล (คทช.) ท้องที่ตำบลกลัดหลวง ตำบลท่าไม้รวก และตำบลเขากระปุก อำเภอท่ายาง จังหวัดเพชรบุรี**

**ประธานสภา อบต.เขากระปุก** - ขอเชิญเลขานุการสภา อบต. ชี้แจงรายละเอียด ให้ที่ประชุมสภา อบต. ได้พิจารณาต่อไป

**นายอนวัชพลอยบุศย์** - ด้วยองค์การบริหารส่วนตำบลเขากระปุก ได้รับแจ้งจากสำนักงานทรัพยากร

**(เลขานุการสภา อบต.)** ธรรมชาติและสิ่งแวดล้อมจังหวัดเพชรบุรีว่า จังหวัดเพชรบุรี (โดย นางฉัตรพร ราษฎร์ดุษดี ผู้ว่าราชการจังหวัดเพชรบุรี) ได้ยื่นคำขออนุญาตเข้าทำประโยชน์ในเขตป่าสงวนแห่งชาติป่าชะอำและป่าบ้านโรง เพื่อดำเนินโครงการจัดที่ดินทำกินให้ชุมชนตามนโยบายรัฐบาล (คทช.) ท้องที่ตำบลกลัดหลวง ตำบลท่าไม้รวก และตำบล เขากระปุก อำเภอท่ายาง จังหวัดเพชรบุรีเนื้อที่ประมาณ ๗,๖๙๐-๐-๐๐ ไร่เนื่องจากการขออนุญาตเข้าทำประโยชน์เพื่อวัตถุประสงค์ต่างๆ ภายในเขตป่าสงวนแห่งชาติ กรมป่าไม้กำหนดให้นำระเบียบกรมป่าไม้ ว่าด้วยการอนุญาต ให้เข้าทำประโยชน์หรืออยู่อาศัยภายในเขตป่าสงวนแห่งชาติ พ.ศ.๒๕๔๘ (มาตรา ๑๖) มาใช้เป็นแนวทางปฏิบัติ ซึ่งตามระเบียบดังกล่าว กำหนดหลักเกณฑ์พื้นที่ที่จะอนุญาตได้ ต้องได้รับความเห็นชอบจากสภาตำบลหรือองค์การบริหารส่วนตำบลที่ป่านั้นตั้งอยู่ โดยโครงการจัดที่ดินทำกินให้แก่ชุมชนตามนโยบายรัฐบาล ตำบลกลัดหลวง ตำบล ท่าไม้รวก ตำบลเขากระปุก อำเภอท่ายาง จังหวัดเพชรบุรี มีหลักการและเหตุผล เนื่องจากรัฐบาลได้ให้ความสำคัญเกี่ยวกับปัญหาการบุกรุกที่ดินของรัฐ การตัดไม้ทำลายป่าและการทำลายทรัพยากรธรรมชาติ รวมถึงปัญหาภาวะมลพิษปัญหาต่างๆ จึงกำหนดแนวทางในการแก้ไขปัญหาให้หน่วยงานที่เกี่ยวข้องเร่งรัดการแก้ไขปัญหาการบุกรุกที่ดินของรัฐ เร่งรัดกระบวนการพิสูจน์สิทธิ์การครอบครองที่ดิน ปรับปรุงกฎหมาย สิทธิ บรรทัดฐานในการบังคับใช้กฎหมายอย่างมีประสิทธิภาพและเป็นธรรม คณะรัฐมนตรีจึงเห็นชอบให้แต่งตั้งคณะกรรมการนโยบายที่ดินแห่งชาติ (คทช.) ขึ้น เพื่อทำหน้าที่จัดทำนโยบายและแผนบริหารจัดการที่ดินและทรัพยากรดินของประเทศ สำรวจ กำหนดแนวทาง มาตรการเพื่อให้หน่วยงานที่เกี่ยวข้องปฏิบัติตามนโยบายและแผนบริหารจัดการที่ดินและทรัพยากรดินอย่างเหมาะสม และแต่งตั้งคณะอนุกรรมการในการสำรวจตรวจสอบ และจัดทำข้อมูลเพื่อจัดที่ดินให้แก่ผู้ยากไร้ที่ไม่มีที่ดินทำกินและที่อยู่อาศัยในรูปแบบชุมชนที่เหมาะสม

คณะกรรมการนโยบายที่ดินแห่งชาติ ได้มีมติในที่ประชุมครั้งที่ ๑/๒๕๖๐ เมื่อวันที่ ๑๗ พฤษภาคม ๒๕๖๐ อนุมัติให้ดำเนินการจัดที่ดินทำกินแก่ราษฎรผู้ยากไร้ ตามนโยบายรัฐบาล ในพื้นที่ป่าสงวนแห่งชาติ จำนวน ๔๒ พื้นที่ ๑๙ จังหวัด โดยในจังหวัดเพชรบุรี มีพื้นที่ดำเนินการในป่าสงวนแห่งชาติป่าชะอำและป่าบ้านโรงท้องที่ตำบลกลัดหลวง ตำบลท่าไม้รวก และตำบลเขากระปุก อำเภอท่ายาง จังหวัดเพชรบุรี มีวัตถุประสงค์ ดังนี้

๑.เพื่อให้ผู้ยากไร้ที่ไม่มีที่ดินทำกิน ได้มีที่ดินทำกินในรูปแบบชุมชน

๒.เพื่อยกระดับและพัฒนาคุณภาพชีวิตของราษฎร ลดความเหลื่อมล้ำ การถือครองที่ดิน

๓. เพื่อป้องกันการบุกรุกป่าที่เหลือรอบโครงการ

ดังนั้นจึงขอให้ที่ประชุมสภา อบต.ได้โปรดพิจารณาในการขอใช้พื้นที่ภายในเขตป่าสงวนแห่งชาติดังกล่าว เพื่อแจ้งให้ สำนักงานทรัพยากรธรรมชาติและสิ่งแวดล้อมจังหวัดเพชรบุรีทราบเพื่อใช้เป็นเอกสารประกอบการดำเนินการต่อไป

**ประธานสภา อบต.เขากระปุก** - ขอให้สมาชิกสภา อบต. และผู้เข้าร่วมประชุมทุกท่านพิจารณา หากมีข้อเสนอแนะหรือซักถามในเรื่องใด ขอเชิญครับ

**ประธานสภา อบต.เขากระปุก** **- เมื่อไม่มีท่านใดมีข้อเสนอ ผมขอมติที่ประชุมว่าเห็นชอบในขออนุญาตเข้าทำประโยชน์ในเขตป่าสงวนแห่งชาติป่าชะอำ และป่าบ้านโรงเพื่อจัดที่ดินทำกินให้ชุมชนตามนโยบายรัฐบาล (คทช.) ท้องที่ตำบลกลัดหลวง ตำบลท่าไม้รวก และตำบลเขากระปุก อำเภอท่ายาง จังหวัดเพชรบุรี หรือไม่**

**มติที่ประชุม - เห็นชอบ จำนวน ๒๓ เสียง**

**- ไม่เห็นชอบ ไม่มี**

**- งดออกเสียง จำนวน ๑ เสียง**

**ระเบียบวาระที่ ๔ เรื่องอื่น ๆ**

**๔.๑ เรื่อง บันทึกข้อตกลงความร่วมมือ ว่าด้วยความร่วมมือด้านการจัดการขยะมูลฝอย ระหว่าง องค์การบริหารส่วนจังหวัดเพชรบุรี กับ องค์การบริหารส่วนตำบลเขากระปุก**

**ประธานสภา อบต.เขากระปุก** - ขอแจ้งการจัดทำบันทึกข้อตกลงความร่วมมือ เมื่อวันที่ ๔ มกราคม พ.ศ.๒๕๖๐ ระหว่างองค์การบริหารส่วนจังหวัดเพชรบุรี โดยนายชัยยะ อังกินันท์ ตำแหน่งนายกองค์การบริหารส่วนจังหวัดเพชรบุรี ซึ่งมีแผนกำจัดขยะมูลฝอยที่มีการจัดการถูกหลักสุขาภิบาล และจัดตั้งเป็นศูนย์กำจัดขยะมูลฝอยรวมของจังหวัดเพชรบุรี กับ องค์การบริหารส่วนตำบลเขากระปุก อำเภอท่ายาง จังหวัดเพชรบุรี โดยนายธีรพงษ์เอี่ยมสะอาด ตำแหน่งนายกองค์การบริหารส่วนตำบลเขากระปุก ซึ่งมีความประสงค์เข้าร่วมโครงการศูนย์กำจัดขยะมูลฝอย จึงได้จัดทำบันทึกข้อตกลงความร่วมมือขึ้น โดยมีการดำเนินการดังต่อไปนี้

**๑.วัตถุประสงค์ของความร่วมมือ**

๑.เพื่อให้การกำจัดขยะมูลฝอยขององค์กรปกครองส่วนท้องถิ่น ในเขตอำเภอเมืองเพชรบุรี อำเภอบ้านลาด อำเภอท่ายาง อำเภอเขาย้อย อำเภอบ้านแหลม อำเภอชะอำ อำเภอแก่งกระจาน และอำเภอหนองหญ้าปล้อง เป็นไปอย่างมีประสิทธิภาพและถูกต้องตามตามหลักวิชาการ

๒. เพื่อพัฒนา และสร้างหลักเกณฑ์การปฏิบัติเกี่ยวกับการกำจัดขยะมูลฝอย โดยการมีส่วนร่วมขององค์กรปกครองส่วนท้องถิ่นที่เข้าโครงการ

**๒.การดำเนินงานเพื่อให้บรรลุวัตถุประสงค์ของความร่วมมือ**

๑.ผู้เข้าร่วมโครงการ จะร่วมหารือกับองค์การบริหารส่วนจังหวัดเพชรบุรี เพื่อกำหนดแนวทางจัดทำระเบียบปฏิบัติในการดำเนินโครงการจัดการขยะรวมกัน

๒. ผู้เข้าร่วมโครงการ จะร่วมมือ สนับสนุน และผลักดัน ให้การดำเนินงานโครงการศูนย์กำจัดขยะมูลฝอยบรรลุตามวัตถุประสงค์แห่งบันทึกข้อตกลงความร่วมมือฉบับนี้

**๓.ระยะเวลาของความร่วมมือ**

นับแต่วันที่ผู้มีอำนาจลงนามได้ลงนามในบันทึกข้อตกลงความร่วมมือฉบับนี้เป็นต้นไป จนกว่าจะมีการยกเลิกบันทึกข้อตกลงความร่วมมือฉบับนี้ ด้วยความยินยอมของทั้งสองฝ่ายหรือฝ่ายหนึ่งฝ่ายใดผิดข้อตกลงในบันทึกฉบับนี้

**๔.แผนการดำเนินงานและการบริหารการใช้จ่ายตามโครงการ**

๑.มีการกำจัดขยะมูลฝอยที่นำมากำจัดที่ศูนย์กำจัดขยะมูลฝอยเป็นประจำทุกวัน

๒. มีการชั่งน้ำหนักเก็บข้อมูลรถขยะขององค์กรปกครองส่วนท้องถิ่นแต่ละแห่งที่นำขยะมูลฝอยมากำจัด

๓. รวบรวมข้อมูลปริมาณขยะที่ชั่งน้ำหนักในแต่ละเดือนส่งให้องค์กรปกครองส่วนท้องถิ่นที่นำขยะมูลฝอยมาทิ้งเพื่อดำเนินการเบิกจ่ายค่ากำจัดขยะ

๔. ค่าใช้จ่ายตามโครงการ จะนำมาจากการจัดเก็บค่าธรรมเนียมการกำจัดขยะมูลฝอยที่แต่ละองค์กรปกครองส่วนท้องถิ่นนำขยะมากำจัด

**๕.ขอบเขตการรับผิดชอบ**

ศูนย์กำจัดขยะมูลฝอยที่ถูกหลักสุขาภิบาลที่ทางองค์การบริหารส่วนจังหวัดเพชรบุรีกำหนดให้ จะดำเนินการรับผิดชอบกำจัดขยะมูลฝอยให้กับองค์กรปกครองส่วนท้องถิ่นที่ได้ทำบันทึกข้อตกลงความร่วมมือกับองค์การบริหารส่วนจังหวัดเพชรบุรีเท่านั้น

**๖.การทบทวนสถานภาพของความร่วมมือ**

บันทึกข้อตกลงความร่วมมือฉบับนี้ อาจมีการปรับปรุง เปลี่ยนแปลงหรือเพิ่มเติมได้ตามความเหมาะสม โดยความเห็นชอบจากหน่วยงานทั้งสองฝ่าย โดยการทำบันทึกข้อตกลงความร่วมมือเพิ่มเติม

จึงขอแจ้งให้ที่ประชุมสภา อบต.เขากระปุก รับทราบการจัดทำบันทึกข้อตกลงความร่วมมือดังกล่าว

**ที่ประชุม** **- รับทราบ**

ประธานฯ กล่าวปิดการประชุม เวลา ๑๔.๓๐ น.

ผู้บันทึกรายงานการประชุม

(นายอนวัช พลอยบุศย์)

เลขานุการสภาองค์การบริหารส่วนตำบลเขากระปุก

......................................................................................................................................................................................

คณะกรรมการตรวจรายงานการประชุมได้รับรายงานการประชุม เมื่อวันที่ ๓๐ ตุลาคม ๒๕๖๐

ผู้ตรวจรายงานการประชุม ผู้ตรวจรายงานการประชุม ผู้ตรวจรายงานการประชุม

(นายประดับ วัสสุวรรณ) (นายบุญธรรม ทองรอด) (นายสุดใจ กฐินเทศ)

กรรมการตรวจรายงานการประชุม กรรมการตรวจรายงานการประชุม กรรมการตรวจรายงานการประชุม

…………………………………………………………………………………………………………………………………………………………………..

ที่ประชุมสภาสมัย สามัญประจำปี พ.ศ.๒๕๖๐ สมัยที่ ๔ ครั้งที่ ๑/๒๕๖๐

ได้รับรายงานการประชุม ซึ่งที่ประชุม มีมติรับรองรายงานการประชุม จำนวน เสียง

ผู้รับรองรายงานการประชุม

(นายโอภาส เพ็งอุดม)

ประธานสภาองค์การบริหารส่วนตำบลเขากระปุก